text: জুঁইদণ্ডী বাংলাদেশের চট্টগ্রাম জেলার  আনোয়ারা উপজেলার অন্তর্গত একটি ইউনিয়ন।
  
  আয়তন 
  জুঁইদণ্ডী ইউনিয়নের আয়তন ২,১৪৪ একর (৮.৬৮ বর্গ কিলোমিটার)।
  
  জনসংখ্যার উপাত্ত 
  ২০১১ সালের পরিসংখ্যান অনুযায়ী জুঁইদণ্ডী ইউনিয়নের মোট জনসংখ্যা ১৭,৫৭৫ জন। এর মধ্যে পুরুষ ৮,৪৯৫ জন এবং মহিলা ৯,০৮০ জন। মোট পরিবার ৩,২৯১টি।
  
  অবস্থান ও সীমানা 
  আনোয়ারা উপজেলার সর্ব-দক্ষিণে সাঙ্গু নদী দিয়ে ঘেরা জুঁইদণ্ডী ইউনিয়ন। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বটতলী ইউনিয়ন; পূর্বে বরুমছড়া ইউনিয়ন, সাঙ্গু নদী, বাঁশখালী উপজেলার পুকুরিয়া ইউনিয়ন ও সাধনপুর ইউনিয়ন; দক্ষিণে সাঙ্গু নদী ও বাঁশখালী উপজেলার খানখানাবাদ ইউনিয়ন এবং পশ্চিমে রায়পুর ইউনিয়ন, সাঙ্গু নদী ও বাঁশখালী উপজেলার খানখানাবাদ ইউনিয়ন অবস্থিত।
  
  প্রশাসনিক কাঠামো 
  জুঁইদণ্ডী ইউনিয়ন আনোয়ারা উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
   উত্তর জুঁইদণ্ডী
   পূর্ব জুঁইদণ্ডী
   খুরুশকুল
   দক্ষিণ জুঁইদণ্ডী
   মধ্য জুঁইদণ্ডী
  
  শিক্ষা ব্যবস্থা 
  ২০১১ সালের আদমশুমারি অনুযায়ী জুঁইদণ্ডী ইউনিয়নের সাক্ষরতার হার ২২.৬%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  মাধ্যমিক বিদ্যালয়
   জে কে এস উচ্চ বিদ্যালয়
  
  মাদ্রাসা
   জুঁইদণ্ডী আনোয়ারুল উলুম দাখিল মাদ্রাসা
  
  প্রাথমিক বিদ্যালয়
   উত্তর জুঁইদণ্ডী সরকারি প্রাথমিক বিদ্যালয়
   খুরুশকুল সরকারি প্রাথমিক বিদ্যালয়
   দক্ষিণ জুঁইদণ্ডী সরকারি প্রাথমিক বিদ্যালয়
   পূর্ব জুঁইদণ্ডী সরকারি প্রাথমিক বিদ্যালয়
   মধ্য জুঁইদণ্ডী সরকারি প্রাথমিক বিদ্যালয়
  
  যোগাযোগ ব্যবস্থা 
  জুইদণ্ডী ইউনিয়নে যোগাযোগের প্রধান সড়ক আনোয়ারা-জুঁইদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
  
  খাল ও নদী 
  জুঁইদণ্ডী ইউনিয়নের পূর্ব, দক্ষিণ ও পশ্চিম তিন পাশ দিয়েই বয়ে চলেছে সাঙ্গু নদী। এছাড়া ইউনিয়নের অভ্যন্তরে প্রবাহিত হচ্ছে আইরমঙ্গল খাল এবং জুঁইদণ্ডী খাল।
  
  হাট-বাজার 
  জুঁইদণ্ডী ইউনিয়নের হাট-বাজারগুলো হল: 
  বানু হাট
  জুঁইদণ্ডী চৌমুহনী বাজার
  গাবতল বাজার
  লামার বাজার।
  
  দর্শনীয় স্থান 
   শরফুদ্দীন শাহ মাজার শরীফ
   সাঙ্গুর পাড় (সাঙ্গু নদী)
  
  জনপ্রতিনিধি 
   বর্তমান চেয়ারম্যান: মোহাম্মদ মোরশেদুর রহমান চৌধুরী
  
  আরও দেখুন 
   আনোয়ারা উপজেলা
   আনোয়ারা থানা
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:আনোয়ারা উপজেলার ইউনিয়ন
title: জুঁইদণ্ডী ইউনিয়ন